Μαζί στα κέφια, μαζί στις ακεφιές
2024-05-29 17:00 (Europe/Athens) | Ο Γάτος Μαουρίτσιο, Ευτυχίδου 6-8, Αθήνα, 11635, Ελλάδα
Με αφορμή το βιβλίο “Μαζί στα κέφια, μαζί στις ακεφιές” της Smriti Hall (εκδ. Πατάκη), η ομάδα ΤΟΥΜΤΣΙ αφηγείται μία ιστορία ΣΥΝάντησης δύο φίλων και την ζωντανεύει μέσα από κινητικά παιχνίδια και θεατρικούς αυτοσχεδιασμούς.
Η εκρηκτική διάθεση του σκίουρου για διασκέδαση, «σκοντάφτει» πάνω στον πάντοτε εσωστρεφή αρκούδο. Οι δύο φίλοι ετοιμάζουν μια γιορτή, αλλά τίποτα δεν πάει όπως το περιμένουν. Όλα όμως έχουν περιθώρια επανόρθωσης σε μία αληθινή φιλία.
Για παιδιά 4-7 ετών
Κόστος συμμετοχής 8 ευρώ (Απαραίτητη η δήλωση συμμετοχής)

Μαθαίνοντας Αλλιώς...
2024-05-29 11:00 - 12:00 | Κουκουβάγια For Curious Minds, Βρασίδου 115, Σπάρτη, 23100, Ελλάδα
Η συγγραφέας βιβλίων ειδικής αγωγής, Ηλιοπούλου Μάρθα (εκδ. My-book.gr), θα είναι μαζί μας για να συζητήσει και να προτείνει βιβλία για όλες τις ηλικίες.
Για όλες τις ηλικίες

Καπετάν Μιχάλης
2024-05-28 20:00 - 21:30 | ΚΟΥΚίΔΑ, Απ. Παύλου 64, Κόρινθος, 20131, Ελλάδα
Ο comic artist και μουσικός Παναγιώτης Πανταζής (Pan Pan) μεταφέρει σε graphic novel το αριστούργημα του Νίκου Καζαντζάκη (εκδ. Διόπτρα) και έρχεται να μας τον γνωρίσει.
Για ενήλικες

Μία φορά, μία κυψέλη
2024-05-28 20:00 | Αστερόπλοιο, Τράλλεων 80 Γαλάτσι, Αθήνα, 11146, Ελλάδα
Με αφορμή το βιβλίο “το μικρό θαύμα της φύσης ΜΕΛΙΣΣΑ” (εκδ. Τζιαμπίρης Πυραμίδα) η Ελευθερία Τραπεζανλίδου θα δημιουργήσει ένα αισθητηριακό περιβάλλον εμπνευσμένο από την κυψέλη και τον κόσμο των μελισσών, το οποίο θα αποτελέσει σημείο συνάντησης για να ανακαλύψουμε μέσα απο βιωματικό παιχνίδι τον τρόπο που ζουν και συνυπάρχουν οι μέλισσες.
Παρέα μας θα είναι και η Γόνη Λούκα για να μας ταξιδέψει με την δια δραστική μεγαλόφωνη ανάγνωση του βιβλίου μας, στον κόσμο της κυψέλης και της συνύπαρξης των μελισσών μέσα σ’αυτήν.
Για παιδιά 1 – 3,5 ετών. (Απαραίτητη η δήλωση, με κόστος συμμετοχής)

Dylan Thomas
2024-05-28 20:00 | Βιβλιοπωλείο Ήλιος – Εκδόσεις Ήβη, Π. ΜΕΛΑ 25Β, Βόλος, 38333, ΕΛΛΑΔΑ
Βιβλιοπαρουσίαση δίγλωσσης ποιητικής συλλογής για τον Dylan Thomas (Ελληνικά-Αγγλικά) από τον ποιητή Παναγιώτη Γ. Παπαδέλλη.
Για το βιβλίο θα μιλήσουν η δημοσιογράφος Ροσσάνα Πώποτα και ο Π. Παπαδέλλης θα απαγγείλει ποιήματα η Κατ. Αντωνακάκη με μουσική υπόκρουση.
Για ενήλικες

Μικρές ιστορίες, μεγάλα μαθήματα
2024-05-28 19:30 - 21:00 | Booking Hill, ΑΓΙΑΣ ΒΑΡΒΑΡΑΣ 66, ΔΑΦΝΗ, Αθήνα, 17235, ΕΛΛΑΔΑ
Παρουσίαση του νέου βιβλίου του Θανάση Ευθυμιάδη, “Μικρές ιστορίες, μεγάλα μαθήματα” (εκδ. Key Books).
Ο Θανάσης Ευθυμιάδης επιστρέφει με το νέο του βιβλίο και όλες τις ιστορίες, τους ανθρώπους και τα γεγονότα που έχει επιλέξει η μνήμη του να συγκρατήσει. Τα μοναδικά μαθήματα, όσο χαρούμενα ή δύσκολα, που καθόρισαν τη ζωή του, από τότε που θυμάται τον εαυτό του μέχρι σήμερα.
Για ενήλικες

Μικρές επικίνδυνες
2024-05-28 19:30 | Little Tree Boοks & Coffee, Καβαλλότι 2, Αθήνα, 11742, Ελλάδα
Παρουσίαση του βιβλίου “Μικρές επικίνδυνες” (εκδ. Key Βooks).
Τι σημαίνει να είσαι έφηβο κορίτσι ή νεαρή γυναίκα αυτή την εποχή; Μια εποχή που φέρει το τραύμα της πανδημίας, την έκρηξη των κοινωνικών δικτύων και την αφύπνιση σε ζητήματα που ήταν πάντα εκεί – αλλά ήρθαν στο προσκήνιο με νέα ένταση. Ποιες είναι οι ανασφάλειες, οι φόβοι και οι ελπίδες ενός κοριτσιού τού σήμερα; Και πόσο αυτά πραγματικά έχουν αλλάξει σε σχέση με τις προηγούμενες δεκαετίες;
Οι Μικρές Επικίνδυνες είναι 100 κορίτσια, 13-22 ετών, που μοιράστηκαν τις ιστορίες τους χωρίς φόβο, με ειλικρίνεια και γενναιότητα. Μετά το “Είμαι Επικίνδυνη” και τις αληθινές ιστορίες 100 γυναικών, το βιβλίο αυτό έρχεται σαν ένα ημερολόγιο γραμμένο από μια ολόκληρη γενιά – μια καλειδοσκοπική ματιά στην αλήθεια τού να μεγαλώνεις ως κορίτσι στη σύγχρονη Ελλάδα.
Ηλικία συμμετοχής: 13+

Υψηλές για την εποχή θερμοκρασίες
2024-05-28 19:00 - 21:00 | Δημοκρίτειο Βιβλιοχαρτοπωλείο, Δημοκρίτου 7Α, Κομοτηνή, 69100, Ελλάδα
Ο Δικηγορικός Σύλλογος Ροδόπης, η Λέσχη Κομοτηναίων, οι Εκδόσεις Καστανιώτη, το Δημοκρίτειο Βιβλιοχαρτοπωλείο και ο Παρατηρητής της Θράκης MediaGroup προγραμματίζουν την παρουσίαση του μυθιστορήματος της Ελισάβετ Παπαδοπούλου «Υψηλές για την εποχή θερμοκρασίες», παρουσία της συγγραφέα, στη Λέσχη Κομοτηναίων, την Τρίτη 28 Μαΐου, στις 19:00.
Για το βιβλίο θα μιλήσουν οι:
– Φωτεινή Ναούμ, συγγραφέας
– Σοφία Μενεσελίδου, φιλόλογος, επιστημονική σύμβουλος δημάρχου Κομοτηνής – Γιώργος Πεταλωτής, δικηγόρος πρ. υπουργός
Από το μυθιστόρημα θα ανθολογήσει και θα αναγνώσει αποσπάσματα η Αρετή Ρασσά, φιλόλογος, θεατρολόγος και Υπεύθυνη Εκδηλώσεων Πολιτισμού της Λέσχης Κομοτηναίων.
Θα συντονίσει η Ελπινίκη Μπλεκάτση, νομικός και συνεργάτιδα του Παρατηρητή της Θράκης. Για ενήλικες

Γνωρίζουμε τους συγγραφείς της πόλης μας
2024-05-28 19:00 - 21:00 | Πολύεδρο, Κανακάρη 147, Πάτρα, 26441, Ελλάδα
Την Τρίτη 28 Μαΐου, 7 με 9 το βράδυ, υποδεχόμαστε, σημαντικούς ανθρώπους του βιβλίου, ποιητές, πεζογράφους, ιστορικούς και εικονογράφους, για μια συζήτηση με το κοινό, μικρούς και μεγάλους βιβλιόφιλους. Περιδιαβαίνουμε στο χώρο του βιβλιοπωλείου, συζητούμε με τους συγγραφείς και ξεφυλλίζουμε βιβλία όλων των θεμάτων.
Για όλες τις ηλικίες

Το αηδόνι του αυτοκράτορα
2024-05-28 19:00 | Literature House, Ι. Δροσοπούλου 67, Αθήνα, 11257, Ελλάδα
Παρουσίαση της θεατρικής διασκευής για παιδιά, από τη Φίλια Δενδρινού, του παραμυθιού του Χανς Κρίστιαν Άντερσεν “Το αηδόνι του αυτοκράτορα” (εκδ. Σοκόλη).
Στο Αηδόνι του Αυτοκράτορα, το μυστήριο της Ανατολής συναντά την πένα του δανού παραμυθά Χανς Κρίστιαν Άντερσεν σε ένα παραμύθι γεμάτο εικόνες και ήχους που η φύση απλόχερα αποκαλύπτει στον άνθρωπο. Ένα παραμύθι σε θεατρική διασκευή για την αγάπη, τη μοναδικότητα της ύπαρξης, την ευγνωμοσύνη αλλά και την αρχέγονη ανάγκη του ανθρώπου να μοιραστεί την εμπειρία του για τον κόσμο μέσα από τη διήγηση.
Για παιδιά 3+

Έλα λιγάκι πιο κοντά
2024-05-28 19:00 | Σπόρος, Γ. ΔΡΟΣΙΝΗ 7, Αθήνα, 14562, ΕΛΛΑΔΑ
Τα ιδιαίτερα σχέδια του graphic designer Αντώνη Γλυκού συναντούν τους στίχους του μουσικού παραγωγού Sigmataf σε ένα λεύκωμα που αποτυπώνει με τρόπο μοναδικό τη γλυκόπικρη γεύση της αγάπης (εκδ. Key Βooks).
Στίχοι, αποσπάσματα από αναρτήσεις στα social media και πρωτότυπα, νέα κείμενα συναρμολογούν μια ιστορία ερωτικής απώλειας, αλλά και ένα πέρασμα από το σκοτάδι στο φως, ανοιχτό σε ερμηνείες και αναγνώσεις. Στο φόντο, μια σχεδόν κινηματογραφικής ροής εικονογράφηση επεκτείνει τον λόγο με πρόσθετα σεναριακά επίπεδα, αφηγούμενη ιστορίες μέσα στις ιστορίες.
Για ενήλικες

Ένας για όλους και όλοι για έναν
2024-05-28 19:00 | Πράσινο σύννεφο, ΠΑΣΑΛΙΔΗ 40, Θεσσαλονίκη, 55132, Ελλάδα
Στο εργαστήρι μας θα προσεγγίσουμε τις έννοιες της συνεργασίας και της συμπερίληψης.
Με οδηγό το βιβλίο “Ένας για όλους και όλοι για έναν” των Brigitte Weninger, Eve Tharlet (εκδ. Πατάκη), θα ταξιδέψουμε με τις τεχνικές του θεατρικού παιχνιδιού.
Με παιχνίδια ρυθμικά και κινητικά, με μουσική και δραματοποίηση της ιστορίας θα νιώσουμε την όμορφη αίσθηση που σου δίνει η συνεργασία! Με την Χριστίνα Φωτίου.
Για παιδιά 4+ (Απαραίτητη η δήλωση συμμετοχής)

Ο Νίκος Τογγιαλίδης & η Χρυσούλα Καρολίδου στο βιβλιοπωλείο Πυργελή
2024-05-28 18:30 - 20:30 | Βιβλιοπωλείο Πυργελή, ΑΝΔΡΕΟΥ ΔΗΜΗΤΡΙΟΥ 57, Ξάνθη, 67100, Ελλάδα
Ο συγγραφέας Νίκος Τογγιαλλίδης και η βιβλιοπώλισσα Χρυσούλα Καρολίδου από το Καλαμπάκι Δράμας μπαίνουν με κέφι και με φαντασία μπροστά από τις προθήκες του βιβλιοπωλείου μας. Παρουσιάζουν βιβλία που έχουν αγαπήσει με τρόπο παιγνιώδη και μυστήριο.
Σας περιμένουμε να μαντέψουμε παρέα τα βιβλία και τις ιστορίες!
Για όλες τις ηλικίες (Απαραίτητη η δήλωση συμμετοχής)

Πετά πετά η μέλισσα
2024-05-28 18:30 - 19:00 | Boobooki, Αισχύλου 29, Ελευσίνα, 19200, Ελλάδα
Στα πλαίσια της Παγκόσμιας Ημέρας Μέλισσας και σε συνεργασία με την Οικογένεια του @olomelogr σας καλούμε την Τρίτη 28/05 και ώρα 18.30 σε μια εκδήλωση αφιερωμένη στο πολυτιμότερο και σημαντικότερο έντομο στον πλανήτη μας.
Τι ξέρετε για τις Μέλισσες; Ποιος είναι ο κύκλος ζωής τους; Πώς παράγουν μέλι; Γιατί οι Μέλισσες είναι τόσο σημαντικές για τον πλανήτη μας; Όλες οι απαντήσεις θα δοθούν μέσα από μια σειρά δραστηριοτήτων που περιλαμβάνουν βιβλιανάγνωση , εκπαιδευτικά παιχνίδια, βιωματική μάθηση και εικαστικές δημιουργίες. Ελάτε να γιορτάσουμε μαζί την Παγκόσμια Ημέρα Μέλισσας και να αναδείξουμε τον ζωτικής σημασίας ρόλο των μελισσών στον κόσμο μας.
Λίγα λόγια για το βιβλίο της εκδήλωσης…
Ο κόσμος μας είναι γεμάτος υπέροχα πλάσματα. Ένα απ’ αυτά, που δεν τα γνωρίζουμε, τα φοβόμαστε άδικα και δεν τα προσέχουμε, είναι η μέλισσα. Οι κυψέλες των μελισσών είναι ολόκληρα εργοστάσια. Αλήθεια! Δείτε σ’ αυτό το βιβλίο μερικά από τα απίστευτα και μαγικά που κάνουν. Είναι γραμμένο και ζωγραφισμένο με αγάπη. Μάθετε κι εσείς ν’ αγαπάτε και να προστατεύετε τη μέλισσα, που φτιάχνει για μας το πιο γλυκό πράγμα του κόσμου.
Για παιδιά 3+

Ενδοοικογενειακή συνεργασία
2024-05-28 18:30 | Βιβλιοπρόταση, Μητροπόλεως και Χαϊμαντά 5-7, Αθήνα, 15122, Ελλάδα
Στην οικογένεια, συχνά η συνεργασία γεννά σημαντικό μέρος της χαράς της κοινής ζωής. Είναι επίσης στοιχείο λειτουργικότητας, αποτελεσματικότητας, οικονομίας χρόνου και ενέργειας. Εξίσου συχνά, η συνεργασία αποτελεί πεδίο τριβής και την κορυφή του παγόβουνου, όταν υποβόσκουν ζητήματα επικοινωνίας και αποδοχής στις σχέσεις.
Η Ασπασία Πρόβου, Integrative Coach και θεραπεύτρια, θα καθοδηγήσει ένα εργαστήριο με θέμα την ενδοοικογενειακή συνεργασία. Σε ζευγάρια, παιδιά 13-18 ετών και οι γονείς τους, θα έχουν την ευκαιρία να εκφράσουν και να εκτονώσουν συναισθήματα και προβληματισμούς και να εξελίξουν τη σχέση τους.
Διάρκεια εργαστηρίου 90’.
Για όλες τις ηλικίες (Απαραίτητη η δήλωση συμμετοχής)

Ένας Νταής στο σχολείο μας
2024-05-28 18:30 | Onar Bookstore, Λ. ΔΗΜΟΚΡΑΤΊΑΣ 69, ΗΛΙΟΥΠΟΛΗ, Αθήνα, 19009, ΕΛΛΑΔΑ
Στα πλαίσια της θεματικής που έχει επιλεγεί για φέτος (το -συν) το βιβλιοπωλείο μας θα φιλοξενήσει δράσεις που προάγουν την συνεργασία και την συμπερίληψη.
Το βιβλίο “Ενας νταής στο σχολείο μας” (εκδ. Ψυχογιός) αποτελεί μοναδικό εφαλτήριο σκέψης και δράσης για τους μικρούς αναγνώστες και τις μικρές αναγνώστριες. Η συγγραφέας Αναστασία Χριστοπούλου έχει ετοιμάσει για εμάς μια μοναδική δράση με στόχο την κατανόηση με διάδραση και των δύο αυτών αξιών.
Για παιδιά 4+

Ανοίγουμε φτερά
2024-05-28 18:00 - 20:00 | Πέτρα Ψαλίδι Χαρτί, 17ης Νοεμβρίου, Καλλιμασιά, Χίος, 82100, Ελλάδα
Με αφορμή το βιβλίο “Όταν ανοίγω τα φτερά μου”, του Marc Majewski (εκδ. Διόπτρα) μιλάμε για τη συμπερίληψη και την αποδοχή του εαυτού μας και φτιάχνουμε πεταλούδες.
Μια τρυφερή ιστορία για ένα μικρό αγόρι που λάτρευε να ντύνεται πεταλούδα!
Για παιδιά 3+ (Απαραίτητη η δήλωση συμμετοχής)

Συνομιλώντας με έργα τέχνης
2024-05-28 18:00 | Βινιέτα, Κανάρη 66, Κάτω Τούμπα, Θεσσαλονίκη, 54453, Ελλάδα
Με αφορμή το βιβλίο “Γιατί η τέχνη είναι γεμάτη με γυμνούς ανθρώπους;” (εκδ. Πατάκη) η παιδαγωγός Μαμούχα Κατερίνα θα παρουσιάσει μια σειρά από παιγνιώδεις δραστηριότητες.
– Μα αυτό είναι μουτζούρα!
– Μήπως είναι ανάποδα;
– Από πότε ζωγραφίζουν οι άνθρωποι;
Αυτά και άλλα ερωτήματα θα μας οδηγήσουν στο “Γιατί είναι σημαντική η τέχνη;”. Στην εκδήλωση θα χαράξουμε διαδρομές μέσα από λαβυρίνθους, θα φτιάξουμε puzzle αλλά και θα παίξουμε παιχνίδια μνήμης. Παράλληλα, μέσω της Δημιουργικής Γραφής θα συνδέσουμε έργα τέχνης δημιουργώντας πρωτότυπες ιστορίες. Τέλος, θα εκφραστούμε καλλιτεχνικά απεικονίζοντας έργα τέχνης μέσω στατικής εικόνας χρησιμοποιώντας τη στάση του σώματος και τις εκφράσεις των προσώπου μας.
Για παιδιά 6+ (Απαραίτητη η δήλωση συμμετοχής)

Πώς είναι ο κόσμος
2024-05-28 17:00 - 20:00 | Το Ρόδι, Ηρώων Πολυτεχνείου 15, Δίστομο, 32003
Αλήθεια, εσείς πώς φαντάζεστε τον κόσμο;
Με αφορμή το νέο βιβλίο της Κατερίνας Ζωντανού “Πώς είναι ο κόσμος” (εκδ. Μεταίχμιο) και με τη βοήθεια της καλλιτεχνικής μας δασκάλας θα αφήσουμε τη φαντασία μας να δημιουργήσει τον κόσμο που ονειρευόμαστε. Μια εκδήλωση για παιδιά για το αέναο ταξίδι του ανθρώπου προς τη γνώση.
Για όλες τις ηλικίες

Διαβάζουμε δυνατά στο Άλσος Πετραλώνων!
2024-05-28 16:00 - 18:00 | Μπερλίν, Δημοφώντος 88, Άνω Πετράλωνα, Αθήνα, 11851, Ελλάδα
Σε συνέχεια του πρώτου απογεύματος φιλαναγνωσίας που διοργανώσαμε στο πάρκο Βουτιέ στα Άνω Πετράλωνα από κοινού με τους Συλλόγους Γονέων και Κηδεμόνων της γειτονιάς μας, μέσα στον Απρίλιο, καλούμε εκ νέου παιδιά, γονείς και εκπαιδευτικούς της περιοχής για άλλο ένα απόγευμα όπου θα διαβάσουμε παλιά και νέα βιβλία δυνάτα! Αυτή τη φορά τα πανιά μας θα τα στρώσουμε στο Άλσος Πετραλώνων (Κριτολάου 2), κάτω από την παχιά σκιά των ψηλών δέντρων.
Η ανάγνωση θα ξεκινήσει μετά την ολοκλήρωση του ολοήμερου προγράμματος των παρακείμενων σχολείων!
Για όλες τις ηλικίες

Βρεφικές ανοιξιάτικες ΣΥΝαντήσεις
2024-05-28 11:00 | Ο Γάτος Μαουρίτσιο, Ευτυχίδου 6-8, Αθήνα, 11635, Ελλάδα
Ο Γάτος Μαουρίτσιο και η Μαρία Γίτσα φτιάχνουν τον κύκλο της ανάγνωσης για τα πολύ μικρά παιδιά και διαβάζουν αγαπημένες ιστορίες.
Για παιδιά 1 έως 2,6 ετών (Απαραίτητη η δήλωση συμμετοχής)

Τα παραμύθια και οι μύθοι στην Αλόννησο
2024-05-27 20:00 - 22:00 | Βιβλιοπωλείο Ήλιος – Εκδόσεις Ήβη, Π. ΜΕΛΑ 25Β, Βόλος, 38333, ΕΛΛΑΔΑ
Παρουσίαση του βιβλίου “Τα παραμύθια και οι μύθοι στην Αλόννησο” (εκδ. Ήβη) του Αθανάσιου Γ. Πάππου, ιστορικού και λαογράφου. Μια εκδήλωση τιμής για τον εκλιπόντα συγγραφέα αλλά και για τη σημασία της καταγραφής του λαογραφικού υλικού στον τόπο μας. Μαζί αφήγηση παραμυθιού από την Μάρω Αισώπου.
Για όλες τις ηλικίες

Λογοτεχνική βραδιά!
2024-05-27 20:00 - 22:00 | Φωτίου Μύρενα, Αεροπόρου Γιανναρέλη 3, Μυτιλήνη, Λέσβος, 81100, Ελλάδα
Μια συνάντηση με συγγραφείς του νησιού και γνωριμία με το έργο τους.
Για ενήλικες

Το μάτι της βελόνας
2024-05-27 20:00 - 21:30 | Πολύεδρο, Κανακάρη 147, Πάτρα, 26441, Ελλάδα
Παρουσίαση του βιβλίου της Σοφίας Ελευθερίου “Το μάτι της βελόνας” (εκδ. Ενύπνιο). Για το βιβλίο θα μιλήσουν οι συγγραφείς Βασίλης Λαδάς και Βασίλης Χριστόπουλος.
Το βιβλίο είναι μια συλλογή από ιστορίες που αναφέρεται σε περιστατικά της ζωής καθημερινών ανθρώπων, τα οποία είναι αρκετά μικρά ώστε να χωρούν στο «μάτι της βελόνας» δεν είναι όμως διόλου ασήμαντα. Είναι όλα εκείνα τα απλά, προγραμματισμένα ή απρόοπτα πράγματα, που συνθέτουν μια καθημερινότητα τόσο γνωστή αλλά και τόσο αναπάντεχη ταυτόχρονα.
Για ενήλικες

Σκίτσα δρόμων κι έναστρης νύχτας
2024-05-27 20:00 | Zatopek, Παναγή Τσαλδάρη 209, Καλλιθέα, Αθήνα, 17676
Καταγραφές μιας άλλοτε στοχαστικής και άλλοτε μελαγχολικής καθημερινότητας, συναντήσεις με Έλληνες και ξένους συγγραφείς σε φεστιβάλ και περιστατικά από τον κόσμο των λογοτεχνικών περιοδικών, σημειώσεις για βιβλία και τέχνη, σχόλια πάνω στην πνευματική ζωή με τις εντάσεις και τις ιδιορρυθμίες της, στίχοι που δεν εντάχθηκαν σε καμία ποιητική συλλογή, υπερρεαλιστικά όνειρα, διηγήματα και ταξίδια στεγάζονται στα Σκίτσα δρόμων κι έναστρης νύχτας, αυτή την πρώτη επιλογή από τα ημερολόγια του Δημήτρη Αγγελή (εκδ. Πόλις).
Οι χωρίς χρονολογική σειρά εγγραφές υπονομεύουν το είδος του χρονικού ή της μαρτυρίας και δίνουν προτεραιότητα σε μια απολύτως λογοτεχνική κατανόηση της καθημερινότητας. Ο συγγραφέας εκτίθεται, αυτοσαρκάζεται, τσαλακώνεται, παραμένοντας συναισθηματικά ανοχύρωτος, όπως ακριβώς και στην ποίησή του.
Για ενήλικες

Δύο λαλούν και όλοι διαβάζουν...
2024-05-27 19:30 - 20:30 | Βιβλιοπωλείο Πυργελή, ΑΝΔΡΕΟΥ ΔΗΜΗΤΡΙΟΥ 57, Ξάνθη, 67100, Ελλάδα
Αν είσαι μαθητής ή μαθήτρια της Ε’ – Στ’ Δημοτικού σε προσκαλούμε να γνωρίσεις τον κόσμο του βιβλίου μέσα από τη μεγαλόφωνη ανάγνωση συμμετέχοντας στη λέσχη ανάγνωσης “Δύο λαλούν και όλοι διαβάζουν…”.
Στα πράσινα χαλιά μας διαβάζουμε με 1000 διαφορετικούς τρόπους την κάθε ιστορία.
Αριθμός θέσεων περιορισμένος. Για παιδιά 8+ (Απαραίτητη η δήλωση συμμετοχής)

Η φιλοσοφία της τεχνητής νοημοσύνης
2024-05-27 19:30 | Βινιέτα, Κανάρη 66, Κάτω Τούμπα, Θεσσαλονίκη, 54453, Ελλάδα
Με αφορμή το βιβλίο “Η φιλοσοφία της τεχνητής νοημοσύνης” (εκδ.Διόπτρα) ο συγγραφέας Γιώργος Χατζηβασιλείου μαζί με τον Βασίλη Καμπουρλάζο, καθηγητή υπολογιστικής νοημοσύνης του τμήματος πληροφορικής στο Διεθνές Πανεπιστήμιο της Ελλάδος θα συνομιλήσουν για την επίδραση που θα επιφέρει η τεχνητή νοημοσύνη, τα ηθικά διλήμματα που προκύπτουν και τις κοινωνικές προκλήσεις που καλείται να αντιμετωπίσει η ανθρωπότητα.
Για ενήλικες

Οι Μικρές μου Αλήθειες
2024-05-27 19:00 - 21:00 | Booking Hill, ΑΓΙΑΣ ΒΑΡΒΑΡΑΣ 66, ΔΑΦΝΗ, Αθήνα, 17235, ΕΛΛΑΔΑ
Σε έναν κόσμο που οι προκλήσεις εμφανίζονται συχνά ως εμπόδια, η Κατερίνα Μουστάκα παρουσιάζει μια διαφορετική οπτική στο βιβλίο της, “Οι Μικρές μου Αλήθειες- Τάδε έφη Κατερίνα” (εκδ. Key Books). Η ουσία του βιβλίου περιστρέφεται γύρω από την πεποίθηση πως τα πράγματα δεν συμβαίνουν σε εμάς, αλλά συμβαίνουν για εμάς.
52 κείμενα, ένα για κάθε εβδομάδα του χρόνου, γίνονται η πρόσκληση για ένα μεταμορφωτικό ταξίδι στον εσωτερικό μας εαυτό.
Μια ειλικρινής ματιά στο προσωπικό μας παρασκήνιο, μια βουτιά τόσο στα σκοτεινά μας σημεία όσο και στις αλήθειες μας για να αναδυθούμε στο φως της προσωπικής ανάπτυξης. Ένα εισιτήριο στον κόσμο της αυτογνωσίας και της θετικής μεταμόρφωσης.
Για ενήλικες

Σκουριές
2024-05-27 19:00 | Ακυβέρνητες Πολιτείες Συνεργατικό Βιβλιοπωλείο-Καφέ, Αλ. Σβώλου 28, Θεσσαλονίκη, 54622, Ελλάδα
Σκουριές // ένα εθνογραφικό κόμικς για τις υποδομές εξόρυξης στη Χαλκιδική // Σενάριο: Λεωνίδας Οικονομάκης & Δημήτρης Δαλάκογλου // Εικονογράφηση: Αποστόλης Ιωάννου // Εκδόσεις του Κάμπου
Ομιλητές:
Λεωνίδας Οικονομάκης, μεταδιδακτορικός ερευνητής Marie Curie, τμήμα Ανθρωπολογίας – Vrije Universiteit Amsterdam
Δημήτρης Δαλάκογλου, καθηγητής α’ βαθμίδας, τμήμα Ανθρωπολογίας – Vrije Universiteit Amsterdam
Αποστόλης Ιωάννου, εικονογράφος.
Για όλες τις ηλικίες

Δύο λαλούν και όλοι διαβάζουν...
2024-05-27 18:15 - 19:15 | Βιβλιοπωλείο Πυργελή, ΑΝΔΡΕΟΥ ΔΗΜΗΤΡΙΟΥ 57, Ξάνθη, 67100, Ελλάδα
Αν είσαι μαθητής ή μαθήτρια της Γ’ – Δ’ Δημοτικού σε προσκαλούμε να γνωρίσεις τον κόσμο του βιβλίου μέσα από τη μεγαλόφωνη ανάγνωση συμμετέχοντας στη λέσχη ανάγνωσης “Δύο λαλούν και όλοι διαβάζουν…”. Στα πράσινα χαλιά μας διαβάζουμε με 1000 διαφορετικούς τρόπους την κάθε ιστορία. Αριθμός θέσεων περιορισμένος.
Για παιδιά 8+ (Απαραίτητη η δήλωση συμμετοχής)
